Jamoaviy mudofaani ta'minlash: NATO Boltiq dengizida harbiy mashg'ulotlar o'tkazadi

Boltiq dengizi mintaqasida 5–17 iyun kunlari “Baltops” yillik harbiy mashg'ulotlari bo'lib o'tadi. Bu haqda “Interfaks” xabar berdi.
Ma'lum qilinishicha, mashqlarda 16 ta davlat: NATO bo'yicha 14 ta davlat, shuningdek, alyans bo'yicha hamkorlar Shvetsiya va Finlyandiya ishtirok etadi.
Keltirilishicha, mashg'ulotlarda alyans hamkorlaridan tashqari, AQSh, Belgiya, Bolgariya, Daniya, Estoniya, Frantsiya, Germaniya, Latviya, Litva, Buyuk Britaniya, Niderlandiya, Norvegiya, Polsha va Turkiya qatnashadi. Mashg'ulotlar Stokgolmda boshlanadi, shundan so'ng harbiylar Boltiq dengizi suvlari va mintaqa havo kengliklarida manyovrlar o'tkazadi. Jarayon Germaniyada yakunlanadi.
Mashqlarga 4000 dan ortiq askar, shuningdek, amfibiya hujumchi kuchlari, 60 dan ortiq samolyot va 40 ta turli toifadagi kemalar jalb etiladi. Jarayon davomida harbiylar Boltiqbo'yi mintaqasida jamoaviy mudofaani ta'minlash va xavflarni oldini olish siyosatini amalga oshirish masalalarini ishlab chiqadi.
Avvalroq NATO va uning hamkorlari 14 mart, dushanba kuni Norvegiyada harbiy mashg'ulotlarni boshlashi xabar berilgandi. Shuningdek, tashkilot Ukrainadagi voqealarga harbiy aralashuvni rejalashtirmagani ma'lum qilingan.